जग्गू भगवानपुरिया गैंग हमला करने गया, लॉरेंस के गुर्गों ने उनके हथियार छीन उन्हें ही मार डाला
Punjab Jail Gang War Inside Story पंजाब की गोइंदवाल जेल में गैंगस्टर लॉरेंस और जग्गू भगवानपुरिया के गुर्गों में खूनी झड़प की पूरी कहानी बाहर आ गई है।
पंजाब की गोइंदवाल जेल में गैंगस्टर लॉरेंस और जग्गू भगवानपुरिया के गुर्गों में खूनी झड़प की पूरी कहानी बाहर आ गई है। जेल में पहले जग्गू भगवानपुरिया के गुर्गों ने लॉरेंस के गुर्गों पर अटैक किया था। हालांकि लॉरेंस के गुर्गों ने उनके ही हथियार छीनकर जग्गू गैंग के मनदीप तूफान और मनमोहन मोहना का कत्ल कर दिया। वहीं इनका तीसरा साथी केशव गंभीर हालत में अस्पताल में भर्ती है।
पुलिस ने इस मामले में लॉरेंस गैंग के मनप्रीत भाऊ, सचिन भिवानी, अंकित सेरसा उर्फ छोटू, कशिश उर्फ कुलदीप सिंह, राजिंदर जोकर, अरशद खान और मलकीत कीता के खिलाफ IPC की धारा 302, 307, 148, 149 और जेल एक्ट की धारा 52 के तहत केस दर्ज कर लिया है।
पढ़िए.. पुलिस FIR की पूरी कहानी
2 ब्लॉकों में बंद थे जग्गू व लॉरेंस के गुर्गे : जेल नियमों अनुसार 26 फरवरी को दोपहर 12 से 6 बजे तक सुरक्षा वार्ड 3 को खोला गया था। वार्ड-3 में तैनात सुरक्षा गार्डों ने जानकारी दी कि ब्लॉक-2 में हवालाती मनदीप सिंह उर्फ तूफान, मनमोहन सिंह उर्फ मोहना, केशव, मनप्रीत सिंह उर्फ मनी रईया, चरणजीत सिंह और निर्मल सिंह (सभी जग्गू भगवानपुरिया समर्थक) बंद हैं। ब्लॉक नंबर 1 में मनप्रीत सिंह भाऊ, सचिन भिवानी, अंकित सेरसा, कशिश, रजिंदर उर्फ जोकर, अरशद खान और मलकीत सिंह (सभी लॉरेंस गैंग से संबंधित) बंद हैं।
जग्गू के गुर्गों ने लॉरेंस के गुर्गों पर हमला किया: सुरक्षा गार्ड ने बताया कि ब्लॉक नंबर 2 से जग्गू गैंग के मनदीप सिंह उर्फ तूफान, मनमोहन सिंह उर्फ मोहना, केशव, मनप्रीत सिंह उर्फ मनी रईया, चरणजीत सिंह और निर्मल सिंह अपने हाथों में पतरियां लेकर ब्लॉक 1 में बंद लॉरेंस गैंग मनप्रीत सिंह भाऊ, सचिन भिवानी, अंकित सेरसा, कशिश, रजिंदर उर्फ जोकर, अरशद खान और मलकीत सिंह पर हमला करने लिए चले गए।
लॉरेंस गैंग ने उनसे हथियार छीन उन्हें ही मार डाला: ब्लॉक में जैसे ही जग्गू गैंग ने हमला किया, लॉरेंस गैंग ने उनके हाथों से हथियार छीन लिए। जिसके बाद ब्लॉक-1 के हवालातियों ने मनदीप सिंह उर्फ तूफान, हवालाती मनमोहन सिंह और केशव को गंभीर जख्मी कर दिया। इसकी सूचना तुरंत ड्योढी में दी गई। बाकी अधिकारियों व कर्मचारियों को सूचित किया गया।
पुलिस और एंबुलेंस बुलाई गई: इसके बाद एम्बुलेंस मौके पर पहुंची। जेल सुपरिंटेंडेंट ने पूरी घटना की जानकारी डीएसपी गोइंदवाल साहिब को फोन कर दी। जसपाल सिंह खैहरा, सावन सिंह, करनैल सिंह, मनजीत सिंह, सहायक सुपरिंटेंडेंट सुशील कुमार, हरीश कुमार और जेल कर्मचारी POSCO कर्मचारी भी मौके पर पहुंच गए। जख्मी मनदीप सिंह तूफान, मनमोहन सिंह, केशव को सिविल अस्पताल भेज दिया गया। 4.50 बजे शाम को सूचना मिली की मनदीप तूफान और मनमोहन की मौत हो गई और उन्हें ब्रॉट डेड घोषित किया गया।
ये खबरें भी पढ़ें...
मूसेवाला मर्डर में पार्टनर रहे गैंगस्टर अब जानी दुश्मन:लॉरेंस और जग्गू भगवानपुरिया साथ थे, बदमाश मन्नू और रूपा के एनकाउंटर के बाद आई दरार
पंजाब में 2022 में सिद्धू मूसेवाला हत्याकांड सबसे ज्यादा दहलाने वाली घटना थी। दो कुख्यात गैंगस्टर लॉरेंस और जग्गू भगवानपुरिया ने हाथ मिलाया और परफेक्ट प्लानिंग के साथ सिंगर-पॉलिटिशियन सिद्धू मूसेवाला को ताबड़तोड़ गोलियां मारकर उसकी हत्या कर दी। मूसेवाला मर्डर के 9 महीने बाद ही क्राइम पार्टनर रहे यह दोनों गैंगस्टर एक-दूसरे के जानी दुश्मन बन गए हैं (पूरी खबर पढ़ें)
मूसेवाला मर्डर के दो आरोपियों की जेल में हत्या:जग्गू और लॉरेंस के गुर्गों में गैंगवार, धारदार हथियार चले; लॉरेंस गैंग ने जिम्मेदारी ली
पंजाबी सिंगर सिद्धू मूसेवाला मर्डर केस में शामिल 2 बदमाश जेल में हुई गैंगवार में मारे गए। पंजाब में तरनतारन जिले की गोइंदवाल जेल में रविवार को बदमाशों के बीच हिंसक झड़प हुई। इसमें बदमाश मनदीप सिंह तूफान और मनमोहन सिंह मोहना की मौत हो गई। एक अन्य बदमाश केशव की हालत गंभीर है (पूरी खबर पढ़ें)